A Tour utolsó hetére mindenki kipurcan.
Mindenki kiég.
De egy dobogós helyezés életed végéig veled marad.
Egy saját versenyzőnk dobogón...
Számunkra az maga volna a mennyország!
Három dologgal vágunk neki a Tour végének. Erővel,
becsvággyal
és eltökéltséggel.
Titánok ellen harcolunk.
Feleannyi erőforrásból gazdálkodunk, mint a többi csapat.
Geraint tovább fog küzdeni.
A csapat célja
a dobogó.
Villantani akarok a Touron, ott akarok pedálozni a hegyeken.
Ez az utolsó alkalom, hogy valaki letaszíthat a harmadik helyről.
Már a karrierem alkonyán vagyok,
de ha versenyzésről van szó, még mindig tudok harcolni.
Gyerünk, David! Hajrá!
Erősek vagyunk.
Újra ringbe kell szállnunk.
TOUR DE FRANCE: A PELOTON SZÍVÉBEN
MINDENT A DOBOGÓÉRT
FRANCIAORSZÁG
2 HÓNAPPAL A TOUR DE FRANCE ELŐTT
A rögeszmém, az egyetlen dolog, ami érdekel,
hogy segítsek a versenyzőimnek jobbá válni.
A célom nagyon egyszerű. A Tour dobogóján akarok végezni.
Minden csapat ellenfél számunkra.
A nagy csapatok manapság már nagyon erősek,
ezért a francia csapatoknak nagyon kell iparkodniuk,
hogy lépést tudjanak tartani velük.
Most próbáltok lenyűgözni engem?
Marc Madiot-nak nincs korlátlan büdzséje.
Neki nem telik csúcskategóriás kapitányokra.
Ha valaha is meg akarja nyerni a Tourt,
akkor olyan bringással kell beérnie, akit ő maga nevel ki és képez tovább.
SAJTÓKONFERENCIA A GROUPAMA-FDJ CSAPATBEMUTATÓJA
Csak beköszönök, aztán lelépek?
A GROUPAMA-FDJ KAPITÁNYA
Nyolc éven át Thibaut Pinot volt a kapitány.
De a 2014-es harmadik helyezése óta
a csapatnak még a top tízbe se sikerült bekerülnie.
Marc Madiot-nak be kell keményítenie.
Mehet? Köszöntök mindenkit!
Nagyon örülünk, hogy részt vehetünk a Touron.
A végső célunk az, hogy dobogós helyezést szerezzünk.
Akkor bele is vágok a közepébe.
Ezen a Touron David Gaudu lesz a kapitányunk.
Erre van a csapat, és mi mindent megteszünk Davidért.
Megérdemel egy esélyt a dobogóra.
Amikor Marc Madiot bejelentette, hogy David Gaudu lesz a kapitányuk,
azt nem mindenki fogadta kitörő örömmel.
Az első francia, akiről beszélgetni fogunk, az David Gaudu.
Gaudu nem egy Thibaut Pinot.
Még egyetlen komoly eredménye se volt
a Tour de France összetettjén.
Nem fogják agyondicsérni,
ha végül csak a hatodik vagy a nyolcadik helyért fog küzdeni.
Egyszerűen azért választottuk Davidot,
mert fizikailag és technikailag is rátermett.
Persze az emberek mindenfélét írnak a közösségi oldalakon.
Idén objektív mércék alapján döntöttünk.
Tudjuk, mire van szükségünk a dobogós helyezéshez.
Thibaut Pinot egy nagyszerű kerékpáros, de ő leragadt
a múltban. Ellenben Gaudu a jövőbe tekint.
FRANCIAORSZÁG
Köszöntök mindenkit! Remélem, jól vagytok.
Élőben vagyunk, és máris csökkentem a háttérzajt.
Nem vagyunk egyformák, mindenkit más motivál.
Szeretek egyedül lenni, mert eléggé szégyenlős vagyok.
Akkor hát, hajrá, srácok!
Hatévesen kezdtem el bringázni, és azóta mást se csinálok.
Én azt élvezem benne annyira, hogy rengeteg energiát vezethetek le úgy,
hogy közben a szabadban is vagyok.
Gyerekkorom óta álmodozom a Tourról,
hiszen ez az egyik legnagyobb esemény.
Ez az! Megvan, gyerünk!
Ha Gaudu nem lenne profi kerékpáros, teljesen láthatatlan lenne.
De ebből a láthatatlanságból, ami a hétköznapi életét jellemzi,
egy olyan előnyt kovácsol,
amivel képes magát is továbbfejleszteni, és a többieket is túlszárnyalni a bringán.
A Groupama-FDJ versenyzője,
David Gaudu megnyeri a szakaszt!
David Gaudu jobbról becsúszik Wout van Aert mellé!
Ez döbbenetes volt!
Ez az!
Király!
- Köszi. - Csak a kamera miatt sikerült.
- Máskor nem megy ilyen jól. - Nem szoktál ilyen gyorsan végezni.
Általában mindent elfuserálunk.
Bizony.
Tessék, ez is a tiéd.
Na, indulhatunk?
Rád várok.
Akkor menjünk!
Azt mondta nekem Marc, hogy:
„Jól van, David, a Tour de France-on te leszel a kapitány.”
Ebből is látszik, hogy a csapat bízik bennem.
De király!
Nem mindenki vállalná a kapitányi szereppel járó nyomást.
Óriási nyomással és stresszel jár.
De az ember megtanulja kezelni.
Hogy érzed magad?
Jól. Kezdek visszarázódni a lökdösődésbe, ami az első héten lesz.
Én állandóan megkérdőjelezem önmagam,
mert nagyon megfontoltan állok hozzá az élethez.
Nem fedem fel a lapjaimat.
Be kell bizonyítanom magamnak, hogy elbírok ezzel a szereppel,
és meg tudom csinálni.
Ez már a Tour második hete, és itt vagyunk az Alpokban.
ÖSSZETETT VERSENY SÁRGA TRIKÓ
David Gaudu a sárga trikós csapattal van.
Gyerünk!
Szerintem Davidnak van esélye sikerre.
De még elő kell ásnia magából a kapitányi magabiztosságot és becsvágyat,
hogy a dobogóért küzdhessen.
És elindultak az Alpe d'Huez emelkedőjén. Kezdődjék hát a műsor!
13,8 KM-ES EMELKEDŐ TENGERSZINT FELETTI MAGASSÁG: 1869 M
Thomas az összetett negyedik helyén alig egy karnyújtásra van a dobogótól.
Mellette teker David Gaudu.
Gyerünk, így tovább! Jól nyomod.
Gaudu most nagyot villanthat az összetettben.
De vajon fogja bírni az iramot a legjobb hegyimenőkkel?
Húzzatok bele!
Az élmezőny begyorsított. Páran kezdenek lemaradni.
És Gaudu is! Gaudu bajban van, ő is kezd lemaradni!
David Gaudu lemaradt a sárga trikós csapattól.
Gaudu kínlódik.
David Gaudu nagyon szenved.
A fontos pillanatokban fokozatosan nő a nyomás.
Főleg az a nyomás, amit mi teremtünk saját magunknak.
Könnyű elveszni a pillanat hevében,
és olyankor az ember néha egy kicsit szem elől téveszti a célt.
Még egy kilométer Davidnak.
Nézzék ezt a három kerékpárost! Vajon a párizsi dobogó felállását látjuk?
Pogačar, Vingegaard és Thomas,
aki immár harmadik az összetettben.
- Szép volt, Stevo. - Szép munka, srácok. Kösz, haver.
David Gaudu nagyon küzd,
hogy ne maradjon le túlságosan az összetettben.
Elszúrta az Alpe d'Huezt.
Lecsúszott a hetedik helyre, messze került a harmadiktól.
Ha elszúrok egy szakaszt, azon kattogok, hogy:
„Francba! Csalódást okoztam magamnak, a társaimnak és a csapatomnak is.”
ÖSSZETETT VERSENY SÁRGA TRIKÓ
Csak három kérdésünk lenne.
Mennyire nehéz ez a legendás emelkedő, főleg ebben a hőségben?
Nagyon nehéz ebben a hőségben,
és idegesítő is, mert nem voltam annyira magabiztos,
és attól is féltem, hogy kifulladok, ezért a saját tempómban haladtam.
Az utolsó emelkedőre elfogyott az önbizalmam
a hőség miatt. Hát, ez van. Ennyi az annyi.
A tehetség nem elég. Ha nem dolgozol rajta,
ha mentálisan és egyénileg nem vagy elég erős,
ha nem teszed próbára önmagad,
akkor pályát tévesztettél.
- Beszállhatunk? - Kérem, hagyjanak magamra!
Rendben.
A GROUPAMA-FDJ CSAPATMEGBESZÉLÉSE
Vereséget szenvedtünk.
A média is azt harsogja,
hogy a Groupama-FDJ a dobogóra hajt, de Gaudu folyton csődöt mond.
Hát, nem. Ti nem ilyenek vagytok.
Ide nem elég a fizikai erő.
Fejben is erősnek kell lenni.
Nagyon kemény napok várnak ránk.
De ha összeszeditek magatokat,
és összedolgoztok,
akkor megtaláljátok a belső erőt. Benne van a génjeinkben,
ilyen a mi kultúránk, ez az összetartás.
David Gaudu a határait feszegeti, de Geraint Thomas előtt ér célba,
és behoz pár másodpercet.
Találjátok meg magatokban azt az erőt és csapatmunkát,
amivel kilábalhattok ebből a hullámvölgyből!
Micsoda visszatérés David Gaudutől!
Egyre közelebb kerül a dobogóhoz.
Hét bringásnak kell ott lennie vele, hogy támogassa.
Micsoda csapatmunka a Groupamától!
Már csak fel kell tennie az i-re a pontot.
Itt mindenki elkötelezett, és mögöttetek áll.
Meg fogjuk szerezni, amiért idejöttünk.
Egy dobogós helyezést a Touron.
Ha hisztek benne, akkor van remény a sikerre.
Ha nem hisztek benne, akkor vége van.
Gaudu mindent belead!
Ahogy Gaudu talpra állt az Alpe d'Huezes kudarca után,
az egyszerűen lenyűgöző.
De ahhoz, hogy a dobogóra léphessen, amire 2014 óta áhítoznak,
szembe kell szállnia egy Tour-győztessel, Geraint Thomasszal.
Megfeledkezel a fáradtságról.
Mire eléred ezt a szakaszt, már nem is érzed a fáradtságot.
Pár hét után már csak várod a következő versenyt.
AZ INEOS GRENADIERS KAPITÁNYA
Tiszta szadizmus.
Az idei Tour is épp olyan kemény, mint a többi.
De akkor is oda akarom tenni magam,
mert amíg még itt vagyok,
a sárga trikó csak egy karnyújtásnyira van.
Idén attól dübörög a sajtó, hogy:
„Thomas már öregszik,
már nem olyan jó, mint annak idején.”
De ez már csak ilyen, ezt el kell fogadnom.
A helyzet most egyértelműen jól alakul.
Örülnék, ha meg tudnám tartani az előnyömet,
és sokak véleményére rácáfolhatnék.
Szerintem már sokan leírták Geraint Thomast és a karrierjét,
mondván, hogy már nem egy komoly kihívó.
De néha úgy érzem, megérdemelné, hogy ne kelljen annyira gürcölnie.
Számomra ez nem csak arról szól, hogy jól akarok teljesíteni.
Azt akarom, hogy az egész éves áldozat,
hogy folyton távol vagyok a családomtól...
Azt akarom, hogy megérje ennyi áldozatot hozni.
A feleségem az egészet végigszenvedi velem.
A sérüléseket,
a stresszt, az egészet velem együtt végigkínlódja.
És nagyon lelkes és boldog, amikor jól teljesítek,
pedig ő maga nem is állhat a dobogóra.
- Állj fel! - Ez jólesett.
Pont most írt Sara.
„Jonas és Pogačar még meg se születtek, amikor te már gimibe jártál.”
Köszi a biztató szavakat.
Tisztában vagyok vele,
hogy a karrierem nem tart örökké, és hamarosan véget ér.
Már 16 éve kerékpározom profiként,
de hirtelen vége fog szakadni, és nem lesz semmi.
GERAINT THOMAS FELESÉGE
Szeretnék valamennyire felkészülni rá.
Pszichésen, mentálisan.
Ha visszavonulsz...
Már hozzászoktam, hogy az év nagy részében távol vagy, szóval ez...
Ebből válás lesz.
Ne mondj ilyeneket!
Bizonyos okokból Geraint Thomas
egy pár éve már nem tudja a legjobb formáját hozni.
Ez az utolsó lehetősége, hogy bizonyítson,
és megmutassa a világnak, hogy milyen fából is faragták,
hogy ő egy nagyszerű kerékpáros.
Remélhetőleg, amikor majd úgy döntesz, hogy visszavonulsz...
Nem sokan dönthetnek a saját visszavonulásukról,
szóval az egy nagy dolog lesz.
Ezért is próbáljuk most a lehető legtöbb versenyre elvinni Maxet,
mert tudjuk, hogy ez nem tart örökké.
Igen.
Geraint Thomasnak be kell bizonyítania a csapata számára,
hogy a kora ellenére képes dobogós helyezést elérni.
18. SZAKASZ 143,2 KM
Ma lesz a tizennyolcadik szakasz, az utolsó nagy hegyi csata.
Háromheti versenyzés után elérkeztünk a világ legjobb bringásainak
az utolsó megmérettetéséhez, a Pireneusokhoz.
Ezek az emelkedők meredekebbek, de rövidebbek is, mint az Alpokban.
A pára fullasztó lesz. Nagyon mozgalmas nap előtt állunk.
A dobogó harmadik helyéért versenyzik Geraint Thomas,
Nairo Quintana és a francia David Gaudu.
Nem fogják hagyni magukat.
Az utolsó héten apait-anyait beleadnak egy jó összetettes helyezésért.
Vereségnek nincs helye.
A terep a következő. Egy kis dombbal kezdünk,
utána lesz egy sík terep, majd jön a három nagy hágó.
Ezeket már jól ismeritek.
Imádom a Grand Tourok harmadik hetét.
Az mindig is jól ment.
Úgy érzem, nagy dolgokra lehetek képes,
ha egy tour harmadik hetén még jól bírja a lábam.
Folyton előre nézünk, de a mögöttünk lévőkre is figyelni kell,
mert van jó pár erős kerékpáros.
A Lourdes-ból Hautacamba tartó 18. szakasz 143 kilométeres lesz.
Ma az összetett harmadik helyén lesz a fókusz.
Öt, négy, három, kettő, egy,
és elindultak!
Minden adott egy nagyon mozgalmas szakaszhoz.
Lourdes-ból indulunk, bejárjuk a Col d'Aubisque-et,
a Col de Spandelles-t, végül pedig az Hautacamot.
Azonnal begyorsít a zöld trikós Wout van Aert.
A Pireneusok alapvetően egy kicsit veszélyesebb.
Itt van a legtöbb lehetőség a balesetre.
A boly elérkezett az éles hajtűkanyarokhoz.
Hiába csinálsz mindent jól, elég egyetlen apró hiba,
és búcsút inthetsz a versenynek.
Mekkora esés!
A faszomba már!
Te jó ég! Most jársz először a Touron, vagy mi?
Csigavér, haver!
Az nem ártana.
Ezek a motoros fotósok!
A sárga trikós csapat elérkezett az utolsó előtti kihívás lábához,
és bele is húznak.
Vingegaard Pogačar nyomában van, de még ott teker előttük Thomas is.
Gaudu is az élmezőnyben van, még mindig dobogós helyre pályázik.
A hegyi szakasz az erő és az állóképesség próbája.
Mentálisan is erősnek kell lenni, főleg egy dobogós helyezéshez.
Pokoli hőség és pokoli tempó.
A kerékpárosok már biztosan fulladoznak.
Itt jön be a képbe a tapasztalat.
Nem egy nagy kunszt eszeveszetten pedálozni a győzelemért,
de nem szabad agyonhajszolnod magad,
mert akkor nem fogod bírni, és kifulladsz.
Szerintem emiatt nagyon fontos megérteni a tested működését,
és megismerni a határaidat is.
Újabb nehéz emelkedő vár David Gaudure.
Kezd lemaradni a sárga trikós csapattól.
Ne!
Az elme az, ami fárad.
Ha bekerülsz egy hullámvölgybe, abból nagyon nehéz kimászni.
Te vagy az egyik legjobb hegyimenő, szóval ne ess kétségbe!
Beugrott egy gondolat, hogy: „Keményen dolgoztam,
talán tudok csökkenteni az összetettes lemaradásomon.”
Össze kell szednem magam, és villantanom kell a csapatomért.
Most meglátjuk, Gaudunek sikerül-e faragnia az időhátrányából.
Ha képes vagy túllépni a szenvedésen és az áldozaton,
akkor talán lehet esélyed.
És ez óriási erőt és önbizalmat ad, és valahol segít önmagaddal is megbékélni.
Gaudu utolérte Quintanát,
ezzel felkúszik az összetett negyedik helyére,
és Geraint Thomashoz is közelebb kerül.
Az Hautacam, a Tour utolsó egetverő emelkedője egy igazi szörnyeteg.
Ez a hosszú, 13,6 km-es emelkedő végig meredek lesz.
Geraint Thomas nagyon teper, hogy a favoritok közelében maradhasson.
Gyerünk, nyomd meg egészen a csúcsig!
Geraint Thomas 43 másodperccel van David Gaudu előtt.
Thomas a sárga trikós mögött jön, de mintha már kínlódna.
Húzz bele, G! Elkezdtél lelassulni.
Gyerünk, nyomd meg a csúcsig!
Geraint Thomas méterről méterre egyre jobban lemarad.
Három kilométernél járunk,
és végig ilyen meredek lesz, 9-10%-os. Gyerünk, G!
Most nem szabad megtörni. A dobogós helyezés a tét.
Nehogy elszúrd, G!
Geraint Thomas lemaradt.
- Nagyszerű! - A sárga trikós csapat...
Igen!
Nem szabad az olyanok miatt érzelgősködni, akik régen nagyok voltak.
Semmi értelme.
Az ifjak átveszik az idősebbek helyét,
az idősebbek pedig igyekeznek elodázni a végét.
De a vége így is, úgy is eljön.
Az emelkedők mindig nehezebbek egyedül.
Ilyenkor van szükség a csapatra.
Gaudu Madouas nyomában teker.
Már csak 22 másodpercre van Thomastól.
A kapitánynak magában is hinnie kell,
és a csapattársaiban is meg kell bíznia.
Ti hárman biztosan felértek a hágóra. Hajrá!
Öt kilométeren belül 15 másodpercet hoztunk be.
Madouas elengedi Gaudut, aki most már egyedül teker.
De nem sokáig, mert Pinot készen áll, hogy kisegítse a kapitányát.
Egy komplett csapat áll mögöttünk,
és ez természetesen óriási önbizalmat ad.
Újabb 13 másodperccel csökkent a különbség Thomas és Gaudu között.
Thibaut Pinot elvégezte a feladatát.
David Gaudu egyedül próbál faragni az időhátrányából.
Folyton a harmadik hely a cél.
A Tour harmadik hetén bármi megtörténhet.
Rengeteg esélyesnek hitt bringás eshet ki.
Gyerünk!
Defekt. Hátsó kerék.
- Hátsó defekt. - Bringacsere!
Aha. Defektet kaptál hátul, G. Ha kell, cserélhetünk bringát.
Tíz másodperccel vannak előtted!
Cserélj bringát! Defektet kaptál.
Cseréljünk bringát!
Taposs bele!
Jól néz ki, haver.
Dani, kérlek, várd be G-t! Dani, várd be G-t!
Te döntesz, G. Te mondd meg neki, hogy mit tegyen!
David Gaudu közeledik Geraint Thomashoz, a harmadik helyezetthez.
Ha a dobogóra akarsz lépni, a megfelelő pillanatban tudni fogod,
hogy most vagy soha.
Határozottan erősebb lettem pszichésen.
A jobb helyezéssel tapasztalatot is nyersz,
ami segít, hogy tovább küzdj, és elöl maradj.
Dani és G,
küzdjetek a célvonalig! Hajrá!
Amikor utolérsz valakit, kapsz egy adrenalinlöketet,
mert beugrik az a gondolat, hogy:
„Ha utolértem, akkor talán le is győzhetem.”
És akkor megpróbálod megelőzni.
David Gaudu támadásba lendül!
Nézzétek Gaudut!
Gaudu gyorsít!
Az előbb Gaudu megtámadta Thomast.
Thomas állja a sarat.
Ha összeengedünk két fizikailag egyformán erős kerékpárost,
akkor végül a pszichológia fog dönteni.
A kérdés az, hogy ki bírja tovább a fájdalmat,
és ez fejben dől el.
Fejben kell megtörnöd az ellenfeled.
Igen!
Fej fej mellett az összetett harmadik és negyedik helyezettje!
Az Hautacam célvonala előtt 500 méterrel beüt az adrenalin.
Tudod, hogy az egész verseny a tét,
hogy mindent elveszíthetsz, és ezért borzasztóan koncentrálsz.
Az utolsó kanyar a célvonal előtt, micsoda párbaj!
A legfontosabb, hogy kizárd a démonokat, amik azt mondják, hogy: „Lazíts!”
Azt hiszed, hogy elfáradtál, de a határaid hirtelen kitolódnak.
Geraint Thomas utolsó támadása,
amivel biztosítja a harmadik helyét az összetettben!
Micsoda szakaszt ment David Gaudu!
Megszerezte az összetett negyedik helyét.
Szép munka, fiúk!
A kurva életbe, ez kemény volt!
ÖSSZETETT VERSENY SÁRGA TRIKÓ
Egy újabb nehéz napon vagyunk túl. Örülök, hogy letudtuk a hegyeket.
A tavalyi peches Tour után gondoltad volna, hogy idáig eljutsz?
Én mindig is hittem abban, amiben sokan nem hittek.
A csapatod is hitt benned annyira, mint te magadban?
Nem hiszem. Szerintem...
Mostanában folyton a fiatal generáció a téma.
Hát, ez van.
De örülök, hogy jól megy a bringázás, és hogy a gyengébbek legjobbja lehetek.
Örülök, hogy rácáfolhatok a közvéleményre,
hogy még mindig megy ez nekem,
még mindig versenyképes vagyok, bírom a gyűrődést,
és egyúttal magamnak is bizonyítok, hiszen én végig hittem magamban.
De más hinni valamiben, és valóra is váltani.
Kielégítő érzés volt.
Máskor is lesz dobogó?
Előbb ezen legyünk túl!
Tetszik Geraint Thomas sértődött stílusa.
Egy picivel több tiszteletet érdemelne.
De talán ez is csak az imidzsének a része, és ez az, ami viszi őt előre.
De végre megint a harcos Geraint Thomast láthattuk,
és ez a bevált recept.
Jelenleg negyedikek vagyunk a Touron. Számunkra ez egy siker.
A GROUPAMA-FDJ KAPITÁNYA
Ez a legjobb francia eredmény 2017 óta.
Így igaz, egyetlen francia se ért el ilyen jó eredményt már 2017 óta.
Sokan kritizálták Marc Madiot-t, amikor Gaudut nevezte ki kapitánynak.
Oké, tény, hogy a negyedik hely még nem a dobogó,
de évek óta ez a legjobb eredmény.
Nézzenek oda! Láttad már az új helyezésed?
- Aha, láttam. - Nagyon helyes.
Semmin ne változtass! Csak így tovább!
A Pireneusoknak hála tett egy nagy lépést előre,
felbátorodott, és egyre jobban bízik magában.
És ez...
Ennek óriási ereje van, és a jövőre nézve is nagyon fontos.
A nappal együtt keltem
Még mindig karikás a szemem
Mert csak négy órát aludtam
Szippantok egy párat a cigiből
Ilyenkor egy-két vitamin is jól jön
Nyilván nem elégszem meg a negyedik hellyel.
Olyan hullámokat akarok kelteni, amik még magasabbra emelnek,
hogy még közelebb kerüljünk a dobogó legfelső fokához.
A legvadabb álmaimban
én vagyok a Tour következő győztese.
De ez majd idővel elválik.
A visszapillantóban azt látom Hogy egész Amerika sír
Szép munka, Stefan!
Elégedettek vagyunk, és örülünk ennek az eredménynek,
de ugyanakkor azzal is tisztában vagyunk,
hogy még nem dőlhetünk hátra,
mert az visszafelé is elsülhet.
Jonas Vingegaard. Tadej Pogačar.
Szemtől szemben küzdenek meg a sárga trikóért.
Még mindig hiszel benne,
- hogy megnyerheted a 2022-es Tourt? - Igen.
Mindannyian támadnak!
Woutnak segítenie kell, hogy megnyerhessem a Tour de France-t.
A Champs-Élysées az egész év legikonikusabb célegyenese.
Mindenki nyerni akar.
De előbb át kell vészelni a hegyvidéket.
Wout van Aert lemaradt!
Elveszíthetem a Tourt.
Ő a barátom.
A feliratot fordította: Vécsey Ádám